Elandré is terug met nog ’n Top-20-trefferElandré (Foto: Facebook) Elandré se jongste enkelsnit, “Dag & nag”, betree dié week Maroela Media se Afrikaanse Top-20 in die 14de plek. Dié nuwe enkelsnit is op sy derde album wat vroeg in 2021 beskikbaar sal wees. Hy het die nuwe enkelsnit op sy verjaarsdag (28 Augustus) bekendgestel, terwyl sy tweede album, Boomhuis, reeds goue status bereik het. Riaan Benadé maak sy toetrede dié week met “Gooi nog ’n whiskey”. Riaan was al voorheen op die Top-20 met “Helpende hande”, ’n lied wat Solidariteit Helpende Hand ook sy eie gemaak het. Riaan se debuutalbum, Spontaan, word boonop eersdaags bekendgestel. Bernice West se eerste enkelsnit, “Sonop-blom”, bly vir eers weer in die week se nommereenposisie. In vandeesweek se Maroela Media Afrikaanse Top-20 is daar sewe snitte wat styg en vier wat daal, sewe snitte wat die week onveranderd bly en twee nuwe enkelsnitte wat die week se Top-20 betree. Kom kyk hier na die musiekvideo van Riaan Benadé se lied “Gooi nog ’n whiskey”: Video